CELEX: C2006/060/50
Language: da
Date: 2006-03-11 00:00:00
Title: Sag C-8/06 P: Appel iværksat den  9. januar 2006  af Anne Herrero Romeu til prøvelse af dom afsagt den  25. oktober 2005  af De Europæiske Fællesskabers Ret i Første Instans (Første Afdeling) i sag T-298/02, Anna Herrero Romeu mod Kommissionen for De Europæiske Fællesskaber

11.3.2006   
            
            
               DA
            
            
               Den Europæiske Unions Tidende
            
            
               C 60/27
            
         Appel iværksat den 9. januar 2006 af Anne Herrero Romeu til prøvelse af dom afsagt den 25. oktober 2005 af De Europæiske Fællesskabers Ret i Første Instans (Første Afdeling) i sag T-298/02, Anna Herrero Romeu mod Kommissionen for De Europæiske Fællesskaber
   (Sag C-8/06 P)
   (2006/C 60/50)
   Processprog: spansk
   Ved De Europæiske Fællesskabers Domstol er der den 9. januar 2006 iværksat appel af Anne Herrero Romeu ved advokat R. García-Gallardo Gil-Fournier, D. Domínguez Pérez og A. Sayaguéz Torres, og med valgt adresse i Luxembourg, til prøvelse af dom/kendelse afsagt den 25. oktober 2005 af De Europæiske Fællesskabers Ret i Første Instans (Første Afdeling) i sag T-298/02, Anna Herrero Romeu mod Kommissionen for De Europæiske Fællesskaber.
   Appellanten har nedlagt følgende påstande:
   
               1.
            
            
               Appellen fremmes til realitetsbehandling, og appellen gives medhold.
            
         
               2.
            
            
               Dommen afsagt den 25. oktober 2005 af Retten i Første Instans (Første Afdeling) ophæves.
            
         
               3.
            
            
               EF-Kommissionen tilpligtes at betale omkostningerne i appelsagen samt omkostningerne i forbindelse med sagen ved Retten i Første Instans.
            
         Søgsmålsgrunde og væsentligste argumenter:
   Nærværende appel støttes udelukkende på et anbringende: Rettens tilsidesættelse af fællesskabsretten i præmis 23-44 i den anfægtede dom. Appellanten har navnlig anført, at Retten har anlagt en fejlfortolkning af begrebet »tilfælde, hvor vedkommende har gjort tjeneste for en anden stat« som omhandles i artikel 4, stk. 1, litra a), andet afsnit, i vedtægtens bilag VII.